Kjønnsdysfori

Kjønnsdysfori er ubehag eller psykisk belastning som kan oppstå som følge av kjønnsinkongruens, det vil si når en persons kjønnsidentitet ikke samsvarer med det kjønnet som ble registrert ved fødselen.

Begrepet benyttes innen psykologi, psykiatri og medisin, og skilles fra kjønnsinkongruens. I Verdens helseorganisasjon sitt klassifikasjonssystem ICD-11 beskrives kjønnsinkongruens som en tilstand der kjønnsidentiteten ikke samsvarer med registrert kjønn ved fødsel. Kjønnsinkongruens viser dermed til selve misforholdet mellom kjønnsidentitet og registrert kjønn, mens kjønnsdysfori betegner de psykiske belastningene som kan oppstå i forbindelse med dette.

Kjønnsdysfori kan ha ulike uttrykk. Den kan omfatte misnøye med hele eller deler av egen kropp, eller ubehag knyttet til sosiale og kulturelle forventninger forbundet med det registrerte kjønnet. Opplevelsen er subjektiv og varierer betydelig fra person til person.

Ikke alle transpersoner opplever kjønnsdysfori, men mange gjør det i varierende grad. For personer med vedvarende eller betydelig ubehag kan ulike behandlingsformer være aktuelle, blant annet hormonbehandling, kjønnsbekreftende kirurgi og psykoterapi.

 Referanser 

 Eksterne lenker 


Kategori:Transpersoner